Marina Palacio

Marina Palacio (Donostia, Gipuzkoa, 1996) euskal zinemagilea eta argazkilaria da. 2024 eta 2025ean herriz herri egin den 24 Emakume zientzia, arte eta letretan izeneko erakusketako 24 kideen argazki eta bideoen egilea da eta Jakiunderen 2022 eta 2023ko egutegian dute jatorria.  

Bere esanetan:“Zinema egitea zerbait askatzailea da niretzat; pertsonak ezagutzeko nire modua da.”

 Bizitza 

 Familia eta ikasketak 
Gipuzkoako hiriburuan, Donostian jaio zen 1996an. Aita Kechus Palacio palentziarra da, gero Ya no duermo film laburreko partaidea izan zena. 

2012 urtetik 2014 urtera Batxilergo Artistikoa ikasi zuen Donostiako Usandizaga Institutuan. 2014-2018 tartean Arte Ederretako Gradua egin zuen  Madrilgo Unibertsitate Konplutentsean. Gero, Sorkuntza Zinematografikoan Masterra egin zuen Elias Kerexeta Zine Eskolan 2018-2019 ikasturtean. Eskola horretako lehen promoziokoa da. Hainbat diziplina artistikotan dihardu, bereziki zineman eta argazkigintzan.

 Lan ibilbidea 
Elias Kerexeta eskolan bertan sortu zen ’Ya no duermo’ film laburra eta bi urte geroago Donostiako Zinemaldiko Zabaltegi-Tabakalera sailean estreinatu zen. Bere ibilbidea Espainiako eta nazioarteko hogeita hamar jaialdi baino gehiagotan jarraitu zuen, eta 6 sari lortu zituen, besteak beste: Malagako Zinemaldiko Fikziozko Film Labur Onenaren Biznaga eta Shorts Iberoamerikar Film Labur Onenaren Saria. Gainera, Ya no duermo Eusko Jaurlaritzako Kultura Sailak sustatutako Kimuak 2020ko parte izan zen. Urte berean  Caimán Cuadernos de Cine aldizkariak film labur onenetakotzat jo zuen.

2020an Ikusmira Berriak-en zazpigarren edizioan aurkeztutako 409 proiektuetatik hauexek izan ziren aukeratuak: EAEko Marina Palacioren Y así seguirán las cosas; EQZEko Magdalena Orellanaren Hasta que el lugar se haga improbable; NESTeko Mina Fitzpatricken Wandervoge; Espainiako Manuel Muñoz Rivasen Manantial eta Nazioarteko Eduardo Cresporen La gruta del viento.

Zenbait beka jaso zuen, hala nola, 2020an, Noka Mentoring, Eusko Jaurlaritzak bultzatutako  lehen luzemetraiarako mentoretza beka jaso zuen eta 2021ean Ikusmira Berriak lehen film luzea egiteko beka Donostiako Zinemaldiak, Tabakalerak eta Elias Kerexeta Zine Eskolak bultzatutakoa.

Bere lehen film luzea, Y así seguirán las cosas (euskaraz: 'Eta horrela jarraituko dute gauzek'), Noka Mentoring 2020 eta Ikusmira Berriak 2021 laborategietan aukeratu zuten eta 'proiektu oparoenaren' saria irabazi zuen 2022ko Tallin jaialdian.

 Lanak 
Besteak beste, lan hauexek egin ditu:

 Film luzeak 
 2020an ‘Y así seguirán las cosas’ lehen film luzea egiten hasi zen.

 Film laburrak 
 2020an, ‘Ya no duermo’ (22 min) Donostiako Nazioarteko Zinemaldian estreinatu zen, Zabaltegi-Tabakalera sail lehiakorrean. KIMUAK euskal film laburren katalogoan eta Espainiako eta nazioarteko 30 jaialditan baino gehiagotan hautatu zuten. Malagako Zinemaldian, fikziozko film labur onenaren Zilarrezko Biznaga irabazi zuen 'Ya no duermo' lanarekin (2.000 euroko saria).
 2018an, ‘Amá’ (15 min) ikus-entzunezko saiakera da, Granadako Zuzendari Gazteen Nazioarteko Jaialdian proiektatua.
 2017an, ‘Miguel en Antoine Doinel’ (6 min) Ikus-entzunezko saiakera da, Madrilgo Arte Ederren Zirkuluan proiektatua.

 Erakusketak 
Besteak beste, erakusketa hauexetan hartu du parte:

 2024 eta 2025ean, Jakiunderen ’24 Emakume zientzia, arte eta letretan’ herriz herriko argazki erakusketa, besteak beste Donostiako San Telmo Museoaren ondoko Zuloaga Plazan, Iruñeko Carlos III.a Etorbidean, Bergaran, Laboratorium Museoaren ondoan, Hondarribian eta Uxuen (Nafarroa), Durangoko Ezkurdi plazan.
 2022an, ‘Film Not Found_Try Again banakako erakusketa Donostiako Tabakaleran. Donostiako Nazioarteko Zinemaldiaren 70. edizioaren barruan
 2018an,  ‘La naturaleza del círculo’(euskaraz: ‘Zirkuluaren izaera’) izeneko erakusketa kolektiboa Madrilgo UCMn. Madrilgo UCMn ikusgai dagoen ‘NUDE’ argazki-proiektua.
 2017an,  ‘D-Pósito’ izeenko lana, Valdueroko (Burgos) barrika interbenituen museoan ikusgai.
 2016an, Online erakusketa kolektiboa ‘International Medallic Project’, Polonia. 
 2016an, D-piedra’ erakusketa kolektiboa Madrilgo Franciso Alcántara Eskolan.

 Sariak eta aintzatespenak 
Besteak beste, sari hauexek jaso ditu:

 🏆 2024an, EITB-Zinebi Networking Saria ‘Y así seguirán las cosask’ film luzearekin. Filmaren garapena eta prozesua laguntzen duen saria.
 🏆 2023an, Coruñako Nazioarteko Intersekzio Jaialdiko Azken Saria.
 🏆 2022an, Etorkizun handiko proiektua ‘Y así seguirán las cosas’ Tallin-eko Nazioarteko Zinemaldiaren Scriptpool-ean.
 🏆 2021ean, Biznaga fikziozko film labur onenari ‘Ya no duermo’ lanarekin Malagako Zinemaldian.
 🏆 2021ean, Film labur iberoamerikar onenaren saria Mexikoko Shorts Festival jaialdian, ‘Ya no duermo’ lanarekin
 🏆 2021ean, Melillako Jaialdian lehen saria ‘Ya no duermo’ film laburrarekin
 🏆 2021ean, Zuzendaritza onenaren saria Requena eta Acción jaialdian, ‘Ya no duermo’ film laburrarekin
 🏆 2020an, Argazki-zuzendaritza onenaren saria ‘Ya no duermo’ film laburrarekin Alcineko Zinemaldian.
 🏆 2017an, Valdueroko III. Lehiaketan lehen saria Arte Ederrekin, ‘D-Pósito’ obrarekin. Eskulturako eta argazkigintzako pieza mistoa, Iñaki Van der Brule Roldán eskultorearekin batera.
 Erreferentziak 

 Kanpo estekak 

Kategoria:Donostiarrak
Kategoria:Gipuzkoako zinema zuzendariak
Kategoria:Emakume zinemagileak
Kategoria:Emakume argazkilariak
Kategoria:Euskal Herriko argazkilariak